ลุยได้..ต้องลุยโมนิก้าและทีมงาน
*ทันทีที่ “โมนิก้า” เห็นดัชนีแกว่งตัวไปมาตลอดทั้งวัน ก็รู้ได้ทันทีว่านี่คือ จังหวะของการทดสอบแรงเทขาย เพื่อทำให้ดัชนีเดินหน้าขึ้นไปทดสอบแนวต้าน 1,400 จุดอย่างมั่นคง ซึ่งมีผู้เล่นหลักอย่างกองทุนในประเทศเป็นตัวชูโรง และมีพระรองอย่างรายย่อยคอยช่วยประคองเกม ส่วนนักลงทุนต่างชาติยังคงเล่นบทพระลอตามหาไก่ ซึ่งตามตำราเรียกเหตุการณ์ลักษณะนี้ว่า ตรงตามสูตรเป๊ะๆ เจ้าค่ะ
31 ส.ค. 2558

*ทันทีที่ “โมนิก้า” เห็นดัชนีแกว่งตัวไปมาตลอดทั้งวัน ก็รู้ได้ทันทีว่านี่คือ จังหวะของการทดสอบแรงเทขาย เพื่อทำให้ดัชนีเดินหน้าขึ้นไปทดสอบแนวต้าน 1,400 จุดอย่างมั่นคง ซึ่งมีผู้เล่นหลักอย่างกองทุนในประเทศเป็นตัวชูโรง และมีพระรองอย่างรายย่อยคอยช่วยประคองเกม ส่วนนักลงทุนต่างชาติยังคงเล่นบทพระลอตามหาไก่ ซึ่งตามตำราเรียกเหตุการณ์ลักษณะนี้ว่า ตรงตามสูตรเป๊ะๆ เจ้าค่ะ
*นั่นหมายความว่า หลังจากนี้ดัชนีจะแกว่งตัวผันผวนเป็นช่วงๆ ขณะเดียวกันจะเห็นหุ้นที่มีสตอรี่ growth โผล่มาให้เห็นมากหน้าหลายตา และจังหวะนี้ถือว่าเหมาะต่อการโหนกระแสเป็นอย่างยิ่ง เพราะสเต็ปการขึ้นมีอะไรเย้ายวนใจมากมายหลายอย่างด้วยกัน และหนึ่งในทีเด็ดคงหนีไม่พ้น กำไรในปี 58 จะเริ่มฟื้นตัวอย่างมีนัยสำคัญ หลังจากในช่วงที่ผ่านมาดำดิ่งลงมาเยอะแล้วนะซี
*งานนี้บอกได้ทันทีว่า หุ้นใหญ่จะโผล่ขึ้นมาเป็นช่วงๆ หุ้นขนาดกลางจะทรงตัวในระดับสูงอย่างแข็งแกร่ง ส่วนหุ้นขนาดเล็กจะเริ่มเปลี่ยนฐานใหม่อีกรอบ “โมนิก้า” ถึงค่อนข้างมั่นใจในสเต็ปความคิดเชิงบวกจะสำฤทธิผลในการลงทุน และวินาทีนี้อย่าได้กลัวอะไรที่ไม่เป็นเรื่อง หรือมัวลังเลใจอะไรอีกต่อไป เพราะข้อมูลที่เกิดขึ้นเที่ยวนี้บอกให้รู้ว่า มีจังหวะต้องใส่ให้เต็มที่พะยะค่ะ
*เหมือนกับในรายของยาชูกำลัง AQ เริ่มยืนทรงตัวอย่างแข็งแกร่งในช่วง 2-3 วันที่ผ่านมา “โมนิก้า” ถือเป็นเกมราคาหุ้นที่ทุกคนร้องอ๋อ! ในเมื่อเรื่องจ่ายหนี้จำนวน 1 หมื่นล้านบาท ไม่ได้กระทบกระเทือนกับความมั่นคงของบริษัท ราคาหุ้นก็ควรขึ้นไปยังบริเวณ 0.50 บาท ซึ่งเป็นจุดที่ราคาหุ้นทิ้งดิ่งลงมา ขณะที่ราคาล่าสุดมาปิดที่ 0.29 บาท ลบไป 0.02 บาท หรือลงไป 6.45% ด้วยมูลค่าการซื้อขาย 333 ล้านบาท จริงหรือไม่ก็ต้องรอดูกันต่อไป
*เช่นเดียวกับในรายของหุ้นขยะ SUPER สตอรี่เรื่องพลังงานไฟฟ้าเป็นตัวเร่งเกมที่ทุกคนรู้กันเป็นอย่างดีอยู่แล้ว เมื่อมาผสมผสานกับข่าวเรื่องจ่ายไฟเข้าระบบออกมาถี่ขึ้น สถานการณ์ของหุ้นถึงดีวันดีคืนขึ้นเรื่อยๆ จึงไม่ใช่เรื่องแปลกที่หุ้นวิ่งระเบิดระเบ้อในบางวัน เพราะในมุมของนักเล่น เขาอ่านเกมขาดอยู่แล้ว ล่าสุดหุ้นปิดที่ 1.79 บาท ลบไป 0.04 บาท หรือลงไป 2.19% มันเป็นเหตุผลของความเชื่อนะตัวเอง
*สถานการณ์ดังกล่าวคล้ายคลึงกับ FVC จู่ๆ กระชากขึ้นมาปิดที่ 2.80 บาท บวกไป 0.14 บาท หรือขึ้นไป 5.26% มันเป็นผลพวงมาจากข่าวการเปลี่ยนแปลงตัวธุรกิจ ซึ่งมีการพูดกันปากต่อปากว่า ธุรกิจใหม่จะทำเงินเป็นกอบเป็นกำ ส่วนเหตุผลดังกล่าวจะซัพพอร์ตกับราคาหุ้นในกระดานขนาดไหน? “โมนิก้า” คงต้องให้เวลาเป็นเครื่องพิสูจน์เรื่องดังกล่าวที่เกิดขึ้น และในระหว่างนี้คงต้องขอเวลาติดต่อบางคน เพื่อยืนยันให้ได้ว่า “พูดจริง ทำจริง”  เดี๊ยนถึงจะกล้าออกตัวพูดแทนให้ไงล่ะค่ะ
*เช่นเดียวกับในรายของ OCEAN  ซึ่งพุ่งทะยานขึ้นมาปิดที่ 1.05 บาท บวกไป 0.07 บาท หรือขึ้นไป 7.14% ด้วยมูลค่า 85 ล้านบาท  “โมนิก้า” ถือเป็นเรื่องเหตุผลของแรงซื้อมากกว่าแรงขาย แถมในช่วง 1 สัปดาห์ที่ผ่านมา หุ้นทรุดตัวลงมาหนักเกินไป เมื่อทุกคนมองว่า นี่เป็นจังหวะของการเข้ามาเล่นเก็งกำไรรอบใหม่ พวกนกรู้ถึงกระโจนเข้าใส่กันอย่างเมามัน ซึ่งเป็นสถานการณ์ที่ต้องว่ากันวันต่อวันเจ้าค่ะ
*ตรงนี้เหมือนกับเด็กปั้น TVT  พรายกระซิบ ยืนยัน นั่งยัน นอนยัน ตัวธุรกิจตั้งแต่กลางปี 58 ต่อเนื่องปี 59 จะเติบโตอย่างโดดเด่น แถมในปีนี้มีกลเม็ดเด็ดพรายที่จะเอาออกมาโชว์อีกเพียบ “โมนิก้า” ถึงไม่แปลกใจที่เห็นหุ้นปิดที่ 2.26 บาท บวกไป 0.02 บาท หรือขึ้นไป 0.89% ด้วยมูลค่า 55 ล้านบาท เพราะช่วงที่ผ่านมาเคยเห็นหุ้นพยายามวิ่งขึ้นไปสร้างฐาน 2.50 บาทมาแล้ว จึงเชื่อว่า รอบนี้จะต้องขึ้นไปปักฐานที่บริเวณดังกล่าวให้ได้นะซี
*ไหนๆ พูดถึงสูตรการลงทุนระบบ 1 2 3 (ขึ้นยอด 1 ยอด 2 ยอด 3)  “โมนิก้า” ถึงกับต้องเหลียวดู LIVE  อย่างรวดเร็ว เมื่อดูตามรูปเกมที่ออกมาก่อนหน้าจะเห็นว่า ทุกอย่างกำลังเดินไปในทางที่ดีขึ้น จนหุ้นใกล้จะขึ้นมาสร้างฐาน 0.80 บาทอีกรอบ จึงต้องรีบแนะนำให้ขาลุยหันมาดูตัวนี้ไว้บ้าง ล่าสุดหุ้นปิดที่ 0.79 บาท ลบไป 0.02 บาท หรือลงไป 2.47% ด้วยมูลค่า 142 ล้านบาท..เผลอๆ รอบนี้มองได้เกิน 1 บาทด้วยซ้ำไปนะจะบอกให้
*ส่วนที่แน่ยิ่งกว่าแช่แป้ง คงไม่มีใครเกินหน้าไปกว่า IRPC  ข้อมูลหลายอย่างชี้เป้าตรงกันว่า เริ่มตั้งลำ! ผู้คนที่เกี่ยวข้องทุกฝ่ายเฮฮาปาร์ตี้ ทุกอย่างกำลังเดินไปในทางที่ควรจะเป็น แรงซื้อถึงไหลบ่าเข้ามาอย่างต่อเนื่อง จนหุ้นวิ่งขึ้นมาปิดที่ 3.74 บาท บวกไป 0.06 บาท หรือขึ้นไป 1.63% วอลุ่มแน่นเอี้ยด ภาษาหุ้นวันละคำเขาเรียกเหตุการณ์แบบนี้ว่า “มาช้าดีกว่าไม่มา” นะคะ
*ป.ล.วันนี้ไม่ค่อยเม้าท์ถึงหุ้นขนาดใหญ่ เพราะมันไม่มีอะไรน่าตื่นเต้นเหมือนหุ้นขนาดเล็ก จึงอยากเปิดมุมมองใหม่ๆ เพื่อเป็นทางเลือกให้กับแฟนคลับนะคะ
 
 